OpenLLM-France/wikimedia huggingface dataset:
# Naked Ambition 2

Naked Ambition 2, també coneguda com 3D Naked Ambition (3D豪情), és una pel·lícula en 3D de Hong Kong del 2014 de comèdia sexual dirigida per Lee Kung-lok i protagonitzada per Chapman To i Josie Ho. És una seqüela solta de la pel·lícula de 2003 de Chan Hing-ka i Dante Lam Naked Ambition. El rodatge va començar a Tòquio l'octubre de 2013. La pel·lícula parodia la indústria del cinema per a adults japonès a través de diverses escenes icòniques amb expressions exagerades.

## Argument

El graduat en literatura Wyman Chan (Chapman To) escriu històries eròtiques a la secció de pornografia suau del diari per guanyar-se la vida, però quan la secció de pornografia suau deixa de publicar-se, perd la feina. L'aturat Chan es torna capriciós i s'inspira en homes que treballen a la indústria japonesa de vídeos per a adults (AV) per convertir-se en productor de pel·lícules pornogràfiques. La idea de Chan rep immediatament respostes entusiastes dels seus amics, que ofereixen la seva ajuda, especialment Hatoyama (Josie Ho), que està familiaritzda amb la indústria porno japonesa. Tot i que inicialment tothom té un gran interès en formar part del rodatge, Chan aviat es veu obligat a actuar en el paper principal. Sorprenentment, Chan es converteix en una sensació al Japó per la seva actuació de ser assetjat sexualment i dominat per dones a l'AV. Hatoyama viatja immediatament a Hong Kong per persuadir Chan de perseguir el seu somni poc realista: un home de Hong Kong que entra a la indústria audiovisual japonesa.

## Repartiment

* Chapman To com a Wyman Chan (Mario Ozawa)
* Josie Ho com a Shodaiko Hatoyama, l'agent de Wyman
* Maiko Yūki com a Maiko Yūki, que cura la impotència d'en Wyman
* Taka Kato com a Taka Kato, el mestre de Wyman
* Yui Tatsumi com a Yui Tatsumi, la primera actriu AV al debut de Wyman
* Nozomi Aso com a Nozomi Aso, actriu AV al segment "Come for a Body Checkup, Mario"
* Anri Okita com a Anri Okita, actriu AV de la Copa L al segment "Pervettes in Train"
* Kana Yume com a Kana Yume, un simpàtic fantasma del segment "The Horny Spirits".
* Tsukasa Aoi com a Noriko Waiyama, novata en AV amb vestit de Sailor Moon
* Tyson Chak com a Larry Leung, amic de Wyman
* Derek Tsang com a Simon Yuen, amic de Wyman
* Candy Yuen com a Cecilia Jik, la xicota de Wyman
* Louis Koo com a Naoki Nagasaki, competidor de King of AV
* Sandra Ng com a Kam, prostituta de Hong Kong de les pel·lícules de Golden Chicken
* Charlene Choi com Maisora Aoi, actriu AV de la Xina
* Wong Jing com a Frankie Mo, sobrenomenat Fat Face Dragon
* Helen To com a presentadora del programa

## Referències

* 1 2 «AV Parody Film "Naked Ambition 2" to Open in April 2014». jaynestars. [Consulta: 21 gener 2014].
* ↑ Kevin Ma. «Captain America commands China box office». Film Business Asia, 08-04-2014. Arxivat de l'original el 23 April 2014. [Consulta: 19 abril 2014].
* ↑ «Chapman To gets touchy-feely with Japanese AV stars». entertainment.xin.msn.com. Arxivat de l'original el 2 February 2014. [Consulta: 21 gener 2014].

## Enllaços externs

* Naked Ambition 2 a Dailymotion
# Magomed Ibraguimkhalílovitx Ibraguímov

* Aquest article tracta sobre el lluitador rus nacionalitzat adzerbaigjanès i macedoni nascut l'any 1974. Vegeu-ne altres significats a «Magomed Ibraguímov».
Magomed Ibraguimkhalílovitx Ibraguímov (en rus: Магомед Ибрагимхалилович Ибрагимов) (Makhatxkalà, 22 de juliol de 1974) és un lluitador de lluita lliure rus d'ascendència àvar nacionalitzat azerbaidjanès i macedoni.
Es va iniciar en la lluita lliure l'any 1985 com a alumne de l'Escola Esportiva VSM de la seva ciutat natal, tenint com a entrenador a Sirazhdin Eldarov i a Magomed Dibirov. Fins 1997 va competir per l'Azerbaidjan, sempre en categoria masculina de menys de 82 kg. Els resultats més exitosos que va conquerir van ser dues medalles d'or als Campionat d'Europa de lluita de 1995 i 1996, organitzats a Friburg i Budapest, respectivament, així com un cinquè lloc als Jocs Olímpics d'Estiu de 1996, disputats a Atlanta. A partir de 1998 va passar a competir en categoria masculina de menys de 85 kg. i per a la federació de l'Antiga República Iugoslava de Macedònia (des de 2018, Macedònia del Nord), arribant a convertir-se en el primer medallista olímpic d'aquest estat. Concretament, es va materialitzar en la medalla olímpica de bronze als Jocs Olímpics d'Estiu de 2000, disputats a Sydney, un èxit que no poder revalidar als Jocs Olímpics d'Estiu de 2004, organitzats a Atenes, perquè va acabar en dinovena posició després d'haver estat eliminat a la primera ronda. No obstant això va assolir altres victòries com la medalla d'or al Campionat d'Europa de lluita de 1999, disputat a Minsk, o la medalla d'argent del Campionat del Món de lluita de 1998, organitzat a Teheran.

## Referències

* ↑ Magomed Ibraguimkhalílovitx Ibraguímov a Sports Reference (arxivat)
* 1 2 «Ibragimov, Magomed (MKD)» (en anglès). IAT.Uni-Leipzig.de. [Consulta: 19 juliol 2021].
* ↑ «Ибрагимов Магомед Ибрагимхалилович» (en rus). WrestDag.ru. Arxivat de l'original el 2020-05-01. [Consulta: 19 juliol 2021].

## Enllaços externs

* Magomed Ibraguimkhalílovitx Ibraguímov a Sports Reference (arxivat)
# MuPAD

MuPAD és un programari d'àlgebra computacional originalment desenvolupat a la Universitat de Paderborn, Alemanya. Des de 1997 fins a 2008 va ser gestionat per SciFace Software. Actualment, forma part del programari matemàtic MATLAB.

## Història

MuPAD va ser creat pel Grup de Recerca MuPAD a la Universitat de Paderborn, Alemanya, sota la direcció del professor Benno Fuchssteiner. Després, el desenvolupament va ser controlat per l'empresa SciFace Software GmbH, al costat del grup de recerca de MuPAD.
SciFace oferia comercialment MuPAD. En el passat va proveir una versió gratuïta del seu programari per a entorns Linux, sempre que es fes servir per a recerca, sense finalitat comercial i/o amb finalitats educatives, però amb característiques gràfiques limitades. Des de la versió 3.2 Pro per Linux, això solament és possible després d'haver obtingut una clau vàlida.
Al setembre de 2008, Sciface Software GmbH va ser adquirida per The MathWorks, i MuPAD va ser comercialitzat de forma independent. Actualment, MuPAD s'ofereix com a part del toolbox de matemàtica simbòlica conegut amb el nom de MATLAB.

## Sintaxi

La sintaxi és modelada en Pascal, i aquesta és similar a la que es fa servir al programa Maple d'àlgebra computacional. Es diferencien en el fet que MuPAD ofereix suport per a la programació orientada a objectes. Això significa que cada objecte carrega amb si mateix els mètodes permesos per a ser utilitzat; per exemple, després de definir una matriu A, de grandària 2x2:
A := matrix([[1,2],[3,4]])
Totes les següents expressions són vàlides i mostren el resultat esperat:
A+A, -A, 2A, AA, A^-1, exp(A), A.A, A^0, 0A
On A.A és una matriu concatenada de 2x4, mentre que els altres, incloent els dos últims, són de nou matrius de 2x2 (A diferència del que podria ocórrer en la majoria de programes d'àlgebra computacional).

## Vegeu també

* MATLAB

## Referències

* ↑ «MuPAD verschwindet - aber nur als Produktname» (en alemany), 03-09-2008. [Consulta: 4 agost 2012].

## Enllaços externs

* Lloc web de MuPAD
# Cf.

* Aquest article tracta l'abreviatura de confer. Per al símbol Cf vegeu l'element químic californi.
cf. és una abreviatura de la paraula llatina confer, que significa comparar o consultar. S'utilitza per referir-se a un altre material o idees que puguin donar informació diferent o altres arguments. S'utilitza principalment en contextos acadèmics o educatius, com en l'àmbit acadèmic (sobretot les humanitats) o textos legals.

## Vegeu també

* Ibidem
* Opere citato
* Sic
* Apud
# Naked Gun 33⅓: The Final Insult

The Naked Gun 33⅓: The Final Insult és una pel·lícula estatunidenca de comèdia esbojarrada estrenada el 1994, protagonitzada per Leslie Nielsen i Priscilla Presley, dirigida per Peter Segal i produïda per Paramount Pictures. És la tercera part de la saga de The Naked Gun.

## Argument

El tinent Frank Drebin (Leslie Nielsen) s'ha retirat de la policia i ara exerceix la seva professió d'amo de casa, mentre que Jane (Priscilla Presley) treballa com advocada. Però, quan la policia necessita Frank per aturar un nou pla terrorista que està sent planejant per un reu anomenat Rocco Dillon (Fred Ward), l'antic policia no vol tornar perquè tem desobeir la petició de la seva dona de no acceptar cap cas. Finalment, accedeix portar la investigació sobre una sospitosa anomenada Tania (Anna Nicole Smith).
En arribar a casa, la Jane descobreix que el seu marit ha tornat a ser policia, s'enfada amb ell i se'n va de casa. Aleshores, un Frank entristit per això decideix entrar en acció. En aquesta ocasió s'ha d'infiltrar a la presó per esbrinar què és exactament el que Rocco trama, a quin lloc farà l'atac i com ho farà. Al principi la relació amb Rocco no resulta gaire bona, però quan entre tots dos aconsegueixen escapar, Rocco se sent agraït cap a Frank. Quan arriben a la mansió de Rocco, Frank s'adona que el seu pla és atacar en un esdeveniment molt important: el lliurament dels Oscars.

## Elenc

* Leslie Nielsen com el tinent Frank Drebin / Nick "El Degollador" McGirk.
* Priscilla Presley com Jane Spencer-Drebin.
* Anna Nicole Smith com a Tania Peters.
* Fred Ward com a Rocco Dillon.
* George Kennedy com el capità Ed Hocken.
* OJ Simpson com a Nordberg. Aquesta va ser l'última pel·lícula en què va participar, ja que un any després seria acusat dels assassinats de Nicole Brown Simpson i Ronald Goldman .
* Kathleen Freeman com Muriel Dillon.

### Cameos

A partir de l'elenc principal la pel·lícula compta amb nombrosos cameos de celebritats que apareixen "com ells mateixos":
* Shannen Doherty –
* Olympia Dukakis
* Morgan Fairchild –
* Elliott Gould
* Mariel Hemingway –
* Florence Henderson
* James Earl Jones
* Mary Lou Retton
* Raquel Welch
* Vanna White
* "Weird Al" Yankovic
* Pia Zadora

## Recepció

Naked Gun 33$^1$⁄$_3$ : The Final Insult va rebre ressenyes mixtes. Compta amb un 54% d'aprovació a Rotten Tomatoes, basada en 35 ressenyes. El consens del lloc indica: " Naked Gun 33$^1$⁄$_3$ : The Final Insult és esporàdicament divertida gràcies al sòlid i fiable treball de Leslie Nielsen, però segueix sent un dur revés pel que fa a la pel·lícula original".

## Referències

* ↑ «Naked Gun 33 1/3: The Final Insult (1994)». IMDb, 18-03-1994. [Consulta: 7 gener 2023].
* 1 2 3 «The Naked Gun 33 1/3: The Final Insult (1994)». Rotten Tomatoes. Fandango. [Consulta: 10 abril 2018].
* 1 2 3 4 5 6 7 8 Willistein, Paul «'Naked Gun 33-1/3' So Funny It Shoots Holes in Winter's Depression». The Morning Call, 18-03-1994 [Consulta: 3 febrer 2015].
* ↑ «Oscar Winners Pick Up at the Box Office». , 28-03-1994 [Consulta: 25 diciembre 2010].
# Lobocheilos trangensis

Lobocheilos trangensis és una espècie de peix cipriniforme de la família dels ciprínids que es troba a la península de Malaca.

## Referències

* ↑ Bleeker P. 1853. Nieuwe tientallen diagnostische beschrijvingen van nieuwe of weinig bekende vischsoorten van Sumatra. Natuurkd. Tijdschr. Neder. Indië v. 5. 495-534.
* ↑ BioLib (anglès)
* ↑ FishBase (anglès)
# Texturòmetre

El texturòmetre és un aparell de laboratori que ens permet determinar diferents paràmetres per analitzar les propietats físiques dels aliments.
El principal ús del texturòmetre és poder fer una anàlisi de la textura. Una anàlisi de textura és una tècnica de medició instrumental de la textura. La textura està definida per la norma ISO 5492 de 2008.

## Anàlisi de Perfil de Textura (TPA)

Al llarg del segle xx s'han anat realitzant estudis encaminats a detallar les principals característiques texturals dels diferents aliments sòlids i semisòlids. La TPA (Anàlisi de Perfil de Textura) és un excel·lent procediment instrumental, que es realitza mitjançant el texturòmetre i simula la masticació de la mandíbula. Els resultats d'aquest ens ajuden a quantificar els següents atributs que van ser recollits per A.S. Szczesniak el 1963 a "Classification of Textural Characteristics".
* Duresa: força necesària per provocar una determinada deformació.
* Fracturabilitat: força en el primer punt de trencament.
* Cohesivitat: mesura de la força amb que es mantenen les unions internes de la mostra.
* Adhesivitat: treball necessari per vèncer les forces d'adhesió entre la mostra i la sonda.
* Elasticitat: velocitat amb què una mostra retorna a l'alçada original.
* Gomositat: energia necessària per desintegrar un aliment semisòlid fins a ser apte per la deglució.
* Mastegabilitat: energia necessària per desintegrar un aliment sòlid fins a ser apte per la deglució.
* Resistència: distància recorreguda per la sonda durant l'àrea de força negativa.
* Resiliència: mesura de la propensió d'un producte a recuperar la posició original.

## Models de texturòmetres

L'empresa ANAME Instrumentación Científica té al seu catàleg diferents models de texturòmetres.

## Referències

* ↑ «texturómetro | Real Academia de Ingeniería» (en castellà). [Consulta: 30 novembre 2018].
* ↑ «ISO 5492:2008» (en anglès). [Consulta: 30 novembre 2018].
* ↑ Kramer, A.; Szczesniak, A. S.. Texture Measurement of Foods: Psychophysical Fundamentals; Sensory, Mechanical, and Chemical Procedures, and their interrelationships (en anglès). Springer Science & Business Media, 2012-12-06. ISBN 9789401025621.
* ↑ «Web ANAME análisis de textura» (en castellà). [Consulta: 6 desembre 2018].
# Amparo Fortuny

Amparo Fortuny (València) és una directora i productora valenciana de pel·lícules i documentals.

## Biografia

Nascuda a la ciutat de València com a Amparo Soria Fortuny. Estudià en l'Institut de Secundària Lluís Vives de València.
Estudià Guió cinematogràfic en el NIC i es graduà en l'Escuela de Cinematografía y del Audiovisual de la Comunidad de Madrid (ECAM). Ha dirigit diversos curtmetratges i un llargmetratge, "Estudiar en Primavera".
Compatibilitzà durant anys el treball en televisió amb diferents projectes audiovisuals. Va fundar la seva pròpia productora anomenada The Next Day Films per a la qual ha produït pel·lícules documentals, curtmetratges, vídeos musicals, projectes participatius, pel·lícules experimentals, RV i espots. S'estrenà en la direcció amb el curtmetratge "Quizá Broadway" (2008, premiere a La Enana Marrón), al qual li segueixen el videoclip "Come on Gym" estrenat en MTV el 2010 i codirigeix el fals documental "La Mata" (2012). "Estudiar a la primavera" (2014) fou el seu primer llargmetratge documental, s'estrenà a la Cineteca de Matadero Madrid,. Ha participat en diversos festivals internacionals.

## Filmografia

* Quizá Broadway (2008)
* Come on Gym (2010)
* La Mata (2012)
* Estudiar en primavera (2014)

## Referències

* ↑ «Amparo Fortuny» (en anglès). [Consulta: 16 febrer 2023].
* ↑ Vañó Vicedo, Raquel; García Sáez, José Antonio. «La protesta social: ejercicio y represión». A: Educar la mirada. Documentales para una enseñanza crítica de los derechos humanos.. Valencia: Tirant lo Blanc, maig 2015, p. 171-180. ISBN 9788490866344.
* 1 2 3 4 5 «Amparo Fortuny - Biography» (en anglès). IMDb.com, Inc.. [Consulta: 11 abril 2020].
* 1 2 3 4 5 6 «Entrevista a Amparo Fortuny» (en castellà). Cine en violeta, 04-08-2014. [Consulta: 11 abril 2020].
* ↑ «VALENCIA | Un documental sobre las protestas estudiantiles de 2012 - Cuando febrero fue primavera» (en castellà). El Mundo, 19-01-2013. [Consulta: 11 abril 2020].
* 1 2 «Spanish Teen Rally (Estudiar En Primavera)» (en anglès). [Consulta: 16 febrer 2023].
* ↑ «Amparo Fortuny - España» (en castellà). FILMIN. [Consulta: 11 abril 2020].
* ↑ «The Next Day Films PC» (en anglès). IMDb.com, Inc. [Consulta: 11 abril 2021].
* ↑ «The Next Day Films» (en anglès). [Consulta: 16 febrer 2023].
* ↑ «ESTUDIAR EN PRIMAVERA Amparo Fortuny Start date January 30 2014» (en anglès). Matadero Madrid. Centre for Contemporary Creation, 30-01-2014. [Consulta: 11 abril 2020].

## Enllaços externs

* The Next Day Films
# Sain

Sain és una serralada de muntanyes al districte de Sirmoor a Himachal Pradesh, que mesura uns 40 km de llargada entre els seus extrems del nord-oest al sud-est. Divideix les conques dels rius Julal i del Giri. La seva altura mitjana és de 2.000 metres sobre el nivell de la mar.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Molí de vapor de la Cadena

Molí de vapor de la Cadena és una obra de Vallfogona de Riucorb (Conca de Barberà) inclosa a l'Inventari del Patrimoni Arquitectònic de Catalunya. Forma part del conjunt arquitectònic del Molí de la Cadena.

## Descripció

És al mateix lloc que el de la Cadena de Baix i conserva les moles, que a principis de segle XX funcionaven amb vapor. La xemeneia, ben conservada, està situada a uns 25 m del molí, que sembla que encara pot funcionar.

## Història

Construït a mitjans del segle xix per Josep Salvador. D'ell passà a Carmen Morros i finalment a Isidre Roselló Vives.

## Referències

* 1 2 «Molí de vapor de la Cadena». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Lawai

Lawai és una concentració de població designada pel cens dels Estats Units a l'estat de Hawaii. Segons el cens del 2000 tenia 1.984 habitants.

## Demografia

Segons el cens del 2000, Lawai tenia 1.984 habitants, 711 habitatges, i 531 famílies La densitat de població era de 201,43 habitants per km².
Dels 711 habitatges en un 32,2% hi vivien nens de menys de 18 anys, en un 60,6% hi vivien parelles casades, en un 9,1% dones solteres, i en un 25,3% no eren unitats familiars. En el 18,8% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,18.
Per edats la població es repartia de la següent manera: un 24,8% tenia menys de 18 anys, un 7,2% entre 18 i 24, un 27,7% entre 25 i 44, un 26,9% de 45 a 64 i un 13,4% 65 anys o més.
L'edat mediana era de 39,3 anys. Per cada 100 dones hi havia 105,81 homes. Per cada 100 dones de 18 o més anys hi havia 104,25 homes.
La renda mediana per habitatge era de 55.662 $ i la renda mediana per família de 60.750 $. Els homes tenien una renda mediana de 34.479 $ mentre que les dones 30.761 $. La renda per capita de la població era de 22.884 $. Aproximadament el 2,7% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lawai». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 18 setembre 2010].
* ↑ «Geographic Comparison Table-Lawai». American Fact Finder. Oficina del Cens dels Estats Units, 15-09-2010.
# Cezerye

Cezerye és un dolç turc fet de pastanagues confitades (no melmelada) amb festucs, nous, avellanes o cacauets i cobert amb coco ratllat. La paraula cezerye ve de l'àrab cazriyye (جزريّة) que significa amb pastanaga/es.

## Vegeu també

* Gastronomia de Turquia
* Lokum
* Macun
* Macun şekeri

## Referències

* ↑ http://www.nisanyansozluk.com/?k=cezerye&x=21&y=2
# Nadia Sharmeen

Nadia Sharmeen (en bengalí: নাদিয়া শারমীন) és una reportera judicial de Bangladesh. L'any 2015, el Departament d'Estat dels EUA li va atorgar el Premi Internacional Dona Coratge.

## Biografia

Nadia Sharmeen és periodista de formació. L'any 2009, s'integra en el servei de premsa de Bangladesh i segueix l'actualitat criminal. El 6 d'abril de 2013 a Motijheel Thana, cobreix per Ekushey Television una manifestació concentrada per una coalició d'organitzacions fonamentalistes, Hefazat-a-Islam, que exigeix entre altres coses, restriccions a la presència d'homes i dones en el mateix lloc, el càstig als ateus, el vel obligatori en les dones però també altres reivindicacions basades en la religió. Va ser abatuda per un grup de 50 a 60 homes i va ser seriosament ferida. El seu ocupador va negar haver-la enviat a la manifestació, evitant assumir les despeses mèdiques i la van forçar finalment a dimitir. Nadia Sharmeen estava convençuda d'haver estat atacada pel fet de ser una dona.
Després de la seva recuperació, Nadia Sharmeen, va seguir la seva activitat de periodista, en una empresa diferent: va treballar a partir de llavors a Ekattor TV. L'any 2014, la seva història va ser recuperada en el marc de la campanya mundial One Billion Rising per la Justícia, per les activistes que desitjaven incitar al govern de Bangladesh a treballar per la salvaguarda de la convenció sobre l'eliminació de totes les formes de discriminació contra la dona.
El 6 de març de 2015, va rebre del Departament d'Estat dels Estats Units el Premi Internacional Dona Coratge.

## Referències

* ↑ «Biographies of 2015 Award Winners». U.S. State Department, 01-03-2015 [Consulta: 11 març 2015].
* 1 2 3 «Biographies of 2015 Award Winners» (en anglès). [Consulta: 3 novembre 2016].
* ↑ «ASK strongly protests and criticizes the attack on female journalist by Hefazat-a-Islam» (en anglès), 09-04-2013. [Consulta: 3 novembre 2016].
* ↑ «Bangladesh: Action needed now to stop gender-based violence against journalists» (en anglès), 10-04-2013. [Consulta: 3 novembre 2016].
* ↑ «Excerpt from the Declaration by OBR Bangladesh» (en anglès), 14-02-2014. Arxivat de l'original el 4 de novembre 2016. [Consulta: 3 novembre 2016].
# Lobos de Arga

Lobos de Arga és una pel·lícula espanyola de comèdia i terror protagonitzada per l'actor Gorka Otxoa i dirigida per Juan Martínez Moreno. Es va estrenar en gallec a TVG el 14 d'abril de 2014.

## Sinopsi

El 1910, la Marquesa dels Mariño de Arga va rebre una maledicció per part d'una gitana sentenciada a mort per la dona: quan el seu fill home compleixi 10 anys, aquest es convertirà en home llop. Després de caure la maledicció sobretot el poble, els veïns també es convertiran cada 100 anys.
Un segle després, Tomás Mariño, (Gorka Otxoa) un escriptor fracassat torna a Arga per a rebre un homenatge sense saber que tal "honor" és ser sacrificat en un ritual en el qual ha d'alimentar a la bèstia amb la seva pròpia sang per a detenir la maledicció.

## Elenc

* Gorka Otxoa: Tomás Mariño
* Carlos Areces: Calixto
* Secun de la Rosa: Mario
* Manuel Manquiña: Evaristo
* Luis Zahera: Sergent Guardia Civil
* Mabel Rivera: Rosa
* Kiko Carracedo: Quadriller d'Evaristo

## Producció

És una coproducció de Vaca Films i Telespan 2000, en la que hi va participar TVG. Es va rodar durant nou setmanes entre Galícia i Madrid i va comptar amb un pressupost de 5 milions d'euros, dels que una bona part es destinaren a efectes especials, maquillatge i caracteritzacions.

## Premis i nominacions

* 2011: Premi del públic al millor llargmetratge a la Setmana de Cinema Fantàstic i de Terror de Sant Sebastià.
* 2012: Premi del públic als Dead by Dawn Horror Film Festival (Escòcia).

### Premis Mestre Mateo

| Any | Categoria | Receptor | Resultat |
| 11a edició | Millor pel·lícula | Tomás Cimadevilla | Nominat |
| 11a edició | Millor edició | Nacho Ruiz Capillas | Nominat |
| 11a edició | Millor maquillatge i pentinat | Raquel Fidalgo i Fermín Galán | Guanyador |

## Referències

* ↑ Sinopsis en Filmaffinity
* ↑ CRTVG. «Estrea do filme na TVG».
* ↑ Lobos de Arga a Fotogramas
* ↑ CRTVG. «Coprodución de Lobos de Arga e TVG».
* ↑ «PRemios Mestre AMteo 2012» (en gallego). [Consulta: 27 març 2016].

## Enllaços externs

* Tràiler final a YouTube
* Vídeos del rodatge a rtve.es
* Crítica de la pel·lícula